અમને લાગે છે કે પાર્ટીઓ વચન આપવામાં કાચી પડે છે. અમે જો ઇલેક્શનમાં ઉભા રહીએ તો સુરતમાં ઘેર ઘેર ઘારી આપવાની ને ભાવનગરી ગાંઠિયાને રાષ્ટ્રીય ફરસાણનો દરજ્જો આપવાની વાત કરીએ. કચ્છની દાબેલીને એક્સ્પૉર્ટ રાહતો અને ગુજરાતના કવિઓ માટે ગેરેન્ટેડ ઓડીયન્સ યોજના જાહેર કરીએ. અમે અમદાવાદમાં અમે દરિયો લાવી આપવાનું પ્રૉમિસ કરીએ ને રાજકોટને બપોરના સમયે કચેરીઓમાં બે કલાકની કાયદેસર રીસેસનો વાયદો કરીએ. અમે વાંઢાને કન્યા અને પરણેલાને સિંગલ વિન્ડો ડાઈવોર્સ અપાવવા માટે પ્રોમિસો છોડીએ. ઈન્ડીયન પોલીટીશ્યન્સ નીડ્ઝ ટુ બી ઇનોવેટીવ, યુ સી!